นายกรัฐมนตรี ร่วมทำกิจกรรมของกระทรวงเกษตรและสหกรณ์ ประชาสัมพันธ์โครงการสัตว์ปลอดโรค คนปลอดภัย จากโรคพิษสุนัขบ้า
นายกรัฐมนตรี ร่วมทำกิจกรรมของกระทรวงเกษตรและสหกรณ์ ประชาสัมพันธ์โครงการสัตว์ปลอดโรค คนปลอดภัย จากโรคพิษสุนัขบ้า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมกิจกรรมของกระทรวงเกษตรและสหกรณ์ ในการประชาสัมพันธ์โครงการ สัตว์ปลอดโรค คนปลอดภัย จากโรคพิษสุนัขบ้า เตือนประชาชน ไม่ซื้อสัตว์เลี้ยงโดยเฉพาะสุนัข จากร้านที่มาเร่ขายริมถนน หรือร้านที่ไม่มีใบรับรองถูกต้อง เพื่อป้องกันการได้สัตว์เลี้ยงด้อยคุณภาพ มีความต้านทานโรคต่ำ ลดการทิ้งขว้าง กรณีไม่สามารถเลี้ยงดู หรือรักษาโรคได้เนื่องจากมีราคาแพง จึงขอให้เจ้าหน้าที่บังคับใช้กฎหมายอย่างเคร่งครัด เพราะหากมีการทอดทิ้งสุนัขจำนวนมาก จะเกิดปัญหาสุนัขจรจัด หรือหมาหมู่สร้างความเดือดร้อนให้ชุมชน หรือสถานที่ท่องเที่ยวสำคัญ โดยเฉพาะวัดวาอาราม นำไปสู่โรคภัยกับประชาชนพร้อมกันนี้ยังประชาสัมพันธ์ ซูเปอร์มาร์เก็ตสหกรณ์ ที่นำสินค้าเกษตรออแกนิค มาขาย ทั้งผักสด ผลไม้ และเนื้อสัตว์ นายกรัฐมนตรี แนะนำว่า จะต้องบริหารจัดการให้ดี รวมทั้งต้องแนะนำเกษตรกรว่าควรจะปลูกอย่างไร และตลาดต้องการสินค้าเท่าไหร่ รวมทั้งแนะนำให้เกษตรกรเลี้ยงโคขุน และขอให้ขยายซุปเปอร์มาร์เก็ตสหกรณ์ ไปให้ครบทุกจังหวัดทั่วประเทศนอกจากนี้ นายกรัฐมนตรี ได้ชมนิทรรศการ ของกระทรวงศึกษาธิการที่มาประชาสัมพันธ์การใช้โค้ดดิ้งชนะ โควิด ซึ่งเป็นการเรียนการสอน ด้วยการให้เด็กเรียนรู้การจัดกระบวนการทางความคิดอย่างมีเหตุและผล ลดปัญหา ความเชื่อถือต่อ ข่าวปลอม หรือเฟคนิวส์ รวมไปถึงขั้นตอนการดูแลตนเองอย่างเป็นระบบ ในการป้องกันโรค ซึ่งมีการนำมาปรับใช้กับการรับมือ โรคโควิด-19